最鍾意食辣, 見到呢間小店打住重慶麻辣既旗號, 走去試左2次.2次都係食麻辣燙, 餸同粉麵可以任揀,最低消費係每碗$28蚊,揀左個薯粉($8)後,仲最少揀5款$4餸,所以好豐富下.個湯麻辣兼備,第一次食時叫左大辣, 覺得夠麻唔夠辣, 不過以香港食肆一般遷就香港人口味黎計, 已經相當交足功課喇!食完唔口喝, 唔錯唔錯!布置幾雅致,燈光柔和, 有種warm既感覺, 幾配合食辣既氣氛. 星期五晚經過小店, 見到裏面坐滿人, 三三五五咁食串燒, 非常熱鬧, 搵晚要趁下熱鬧先得!